Kristina Holgersen

Kristina Holgersen (født 19. maj 1973). Dansk sanger, komponist og sangskriver. Er opvokset i den midtvestjyske by Ansager. Forperson for Statens Kunstfonds Legatudvalg for Musik (2016-2019). Musiksagkyndig i Nordisk Ministerråds kunst- og kulturprogram (2020-2022). Adjunkt i sangskrivning på Det Jyske Musikkonservatorium.

Kristina Holgersen startede sin karriere med bandet Emotions i 1997, hvor radiohits som "Olivia" og "Hello Day" førte bandet på en omfattende turné både herhjemme og i udlandet. Bandet tog navneforandring til Girl In The Moon og fik kontrakt med East/West, Warner Brothers i Tyskland, hvor de turnerede og indspillede albummet "Purple Afternoon".

Solokarrieren begyndte i 2004 med albummet "Söydis". Hun har i alt udgivet 5 soloalbum og indgået i en lang række tværkunstneriske samarbejder. For eksempel "To Slags Mørke" 2016, der er en remediering af Helle Helles romankunst til sangtekster samt albummet Kapow Goodbye (tak & undskyld) 2021 i et større samarbejde med Leonora Christina Skov. Musikalsk fortolkning af 1700-tals-forfatteren Charlotta Dorathea Biehls liv. Soloalbummet "Tusinde Planer", som er et crossover samarbejde mellem det klassiske Ensemble Lydenskab og Kristina Holgersens eget faste hold af rytmiske musikere. Derudover har Holgersen bl.a. samarbejdet med: Niels Skousen, som hun har skrevet og spillet dobbeltkoncerter med, Ursula Andkjær Olsen, Josefine Klougart, Stine Pilgaard, Thorstein Thomsen, videokunstner Signe Klejs og dramatiker Caroline Malling. Medlem af koret Korage (et kor af kvindelige sangerinder i DK med bl.a. Sharin Foo, Pernille Rosendahl, Louise Alenius, Hannah Schneider m.fl.) I marts 2020 annoncerede Kristina Holgersen et samarbejde og tourné sammen med den danske bestseller forfatter Leonora Christina Skov. Kristina Holgersen har været nomineret til Carl Prisen som Årets Tekstforfatter 2 gange. I 2020 for teksterne til albummet Ny Start og i 2022 for teksterne til albummet Kapow Goodbye. I 2020 modtog hun DPAs påskønnelseslegat. Kristina Holgersen er modtager af den første Ethel-pris (2017) efter Pia Rasmussens minde som kvindeligt musikalsk forbillede og for italesættelse af kvinder i musikbranchen.

Diskografi 
2021: Kapow Goodbye (tak & undskyld), Kristina Holgersen efter Leonora Christina Skov, albumudgivelse

Hvis vi ikke taler om det + Jeg håber at solen vil skinne, Kristina Holgersen efter Leonora Christina Skov, singleudgivelser

2019: Ny Start, Kristina Holgersen, albumudgivelse

2018: Mona Det Var Din By, singleudgivelse

2017: Vinyludgivelse, To Slags Mørke, Kristina Holgersen efter Helle Helle

2016: To slags mørke, Kristina Holgersen efter Helle Helle, bog og streaming

2010: Tusinde Planer, soloalbum, Kristina Holgersen

2009: Græsklart, U. Andkjær Olsen/M. Okbo

2008: I byen, børnebog og musikudgivelse, Thorstein Thomsen og Kristina Holgersen

2007: Mellem Myldretider, soloalbum, Kristina Holgersen

2004: Söydis, solodebut, Kristina Holgersen

2002: Purple Afternoon, Girl in the moon

2002: Olivia, Girl in the moon, Tyskland, Norge, Sverige

1997: Emotions, Emotions

Værkproduktion 
2021: Ø, Musikdramatisk forestilling, tekst af Stine Pilgaard, spillet af Ensemble Lydenskab + skuespiller Siff Vintersol, Teater Gruppe 38

2020: Forårssang uden håb. Tekst af forfatter Stine Pilgaard Musik af: Kristina Holgersen og Anders Greis. Sangen er optaget i Højskolesangbogen 2020.

2019: Transitions – nykomponerede salmer med Annika Aakjær, Sara Grabow og salmeforfatterne Iben Krogsdal og Lisbeth Smedegaard. Uropført i Aarhus Domkirke.

2014: ”Udsyngning”, med visuel kunstner Signe Klejs. ”Udsyngning” af tre udvalgte steder der lukker i Danmark: Sønderborg Kaserne, Ørting Handelsplads, Dalum Papirfabrik.

2013: Teaterkoncert: ”Mellem Myldretider” med nyskrevet dansk dramatik af Caroline Cecilie Malling til Kristinas sange fra albummene: Tusinde Planer og Mellem Myldretider.

2012: Musikalsk fortolkning af Charlotta Dorothea Biehls forfatterskab i forbindelse med Århundredes Festival. BIGHAVN: Værk i forbindelse med DPAs komponiststafet, skabt i samarbejde med
Hannah Schneider, Heidi Mortenson og visuel kunstner Signe Klejs.

2011: REJSEN, i samarbejde m. klassisk komponist Morten Ladehoff, spilles af det klassiske Ensemble Lydenskab.

Bestyrelses- og rådsarbejde 

2022 - : Copenhagen Jazz Festivals bestyrelse

2020-2022: Musiksagkyndig Nordisk Ministerråds kunst- og kulturprogram (Nordisk Kulturkontakt)

2016 - 2019: Forperson for Statens Kunstfonds legatudvalg for musik

2015 Kunstrådet, Aarhus Kommune

2014 - 2018. Genudpeget 2019-2022: Aftagerpanel for Syddansk Musikkonservatorium (SDMK)

2014 - Medlem af Ensemble Lydenskabs bestyrelse

2011 - 2012 Styregruppe og initiativtager til kortlægningsrapport: kønsbalancen i rytmisk musik

2013 - 2015 Aarhus Kommunes musikudvalg

2010 - 2014 SPOT Festivalens bestyrelse

2008 - 2013 Statens Kunstfonds repræsentantskab

2008 - 2011 Næstforperson i Biblioteksstyrrelsens rådighedsbeløbsudvalg

2009 - 2017 LMSs (Levende Musik i Skolen) bestyrelse, næstforperson

2008 - 2017 ROSAs (Dansk Rocksamråd) bestyrelse

2007 -2018 DPAs (Danske Populær Autorer) bestyrelse http://dpa.org

2004 - 2008 DPAs legatudvalg

Undervisning 
Adjunkt ved Det Jyske Musikkonservatorium

Studielektor ved Det Rytmiske Musikkonservatorium

Uddannelse 
Diplom i ledelse, kunst- og kultur, USRC-Sjælland

Lærer, Silkeborg Seminarium, med linjefagene musik og kristendom, 1998

Kilder og henvisninger 

 https://gaffa.dk/anmeldelse/148869/eminent-stilsikker-og-magnetisk-storytelling 
 https://www.kristeligt-dagblad.dk/kultur/helle-helle-tekster-faar-nyt-liv-i-popsange
 https://jyllands-posten.dk/protected/premium/kultur/ECE8572055/de-gyldne-laurbaerroman-genskrevet-som-popmusik/
 https://www.facebook.com/kristinaholgersenmusik/?ref=aymt_homepage_panel
 Websted

Sangere fra Danmark